b'\n_START_ARTICLE_\nMoje \xc5\xbeivljenje\n_START_SECTION_\nSpremna beseda\n_START_PARAGRAPH_\nIvan Cankar je s svojim delom prenovil na\xc5\xa1o besedno umetnost v jezikovnem, knji\xc5\xbeevno-umetni\xc5\xa1kem in socialno-prerodnem pogledu. Pisatelj se je rodil 10. maja 1876 na Vrhniki kot osmi izmed dvanajstih otrok v dru\xc5\xbeini revnega kroja\xc4\x8da Jo\xc5\xbeeta Cankarja in njegove \xc5\xbeene Ne\xc5\xbee. V njegovi mladosti, polni pomanjkanja, mu je dajala \xc5\xbeivljenjski pogum in upanje v bolj\xc5\xa1o prihodnost  mati, ki je ena glavnih oseb v Cankarjevi knjigi Moje \xc5\xbeivljenje. Njegova mati je bila sredi brezupne rev\xc5\xa1\xc4\x8dine prava junakinja samopo\xc5\xbertvovalnosti in osebne odpovedi v prid \xc5\xa1tevilne dru\xc5\xbeine, kar je v tej knjigi Cankar izrazil. Poleti leta 1918 je nekaj \xc4\x8dasa \xc5\xbeivel na Bledu, proti koncu oktobra pa se je hudo po\xc5\xa1kodoval zaradi padca po stopnicah. Kot kraj njegove smrti bele\xc5\xbeimo Cukrarno v Ljubljani(umrl je na Ro\xc5\xbeniku), datum smrti pa 11. december 1918. Pokopali so ga na Ljubljanskih \xc5\xbdalah, kjer so pokopani tudi Josip Murn, Dragotin Kette in Oton \xc5\xbdupan\xc4\x8di\xc4\x8d.\n_START_SECTION_\nGlavne osebe\n_START_PARAGRAPH_\nIvan Cankar: je protagonist te zgodbe. V knjigi je prikazan kot obubo\xc5\xbean in ubog otrok, ki je \xc5\xbee v svojem otro\xc5\xa1tvu bil prisiljen k delu. Starej\xc5\xa1i ko je, bolj se za\xc4\x8dne osamosvajati in pri\xc4\x8denja \xc5\xbeiveti svoje \xc5\xbeivljenje._NEWLINE_Cankarjeva mati: Zaradi izredne ljubezni do nje, je Cankar svojo mati postavil v sredi\xc5\xa1\xc4\x8de te zgodbe, vendar je v knjigi prikazana kot su\xc5\xbeenj otrok, saj je Cankar v zgodbi izrazil materino po\xc5\xbertvovalnost.\n_START_SECTION_\nStranske osebe\n_START_PARAGRAPH_\nCankarjevi bratje in sestre: nastopijo v \xc4\x8drtici Sveto obhajilo in so prikazani podobno kot Cankar. Najstarej\xc5\xa1a Cankarjeva sestra najbolj skrbi za ostale, medtem ko njihova mati i\xc5\xa1\xc4\x8de kruh._NEWLINE_Jo\xc5\xbee: je eden od Cankarjevih bratov, ki je glavna oseba v \xc4\x8drtici Mater je zatajil. Prikazan je kot ob\xc4\x8dutljiv otrok, ki se sramuje mame, saj se je v \xc4\x8drtici pred svojo materjo skril, ker je bila revno oble\xc4\x8dena.\n_START_SECTION_\nKraj in \xc4\x8das dogajanja\n_START_PARAGRAPH_\n\xc4\x8crtice se dogajajo na dveh krajih, Vrhniki, v kateri je Cankar pre\xc5\xbeivel svoje otro\xc5\xa1tvo) in Ljubljani, kamor se Cankar preseli po kon\xc4\x8danem \xc5\xa1tudiju. \xc4\x8cas dogajanja sega od druge polovice 19. stol. do prve polovice 20. stol.\n_START_SECTION_\nKratka vsebina\n_START_PARAGRAPH_\nMoje \xc5\xbeivljenje je zbirka \xc4\x8drtic, v katerih Cankar opisuje svoja otro\xc5\xa1ka leta in z veliko ljubeznijo opisuje svojo mater. V svoji mladosti je \xc5\xbeivel v veliki rev\xc5\xa1\xc4\x8dini, zato je v\xc4\x8dasih s svojo sestro kdaj ukradel kaj za pod zob in \xc4\x8de je dobil vsaj prgi\xc5\xa1\xc4\x8de kovancev, ga je oblila tan\xc4\x8dica veselja.\n_START_SECTION_\nNjena podoba\n_START_PARAGRAPH_\n\xc4\x8crtica govori o Cankarjevi ljubezni do svoje matere. Govori, kako je Cankar hranil njeno sliko in jo pozneje izgubil, vendar je vedel, da slike v resnici ni potreboval, ker bo njeno podobo za vse \xc4\x8dase nosil v svojem srcu.\n_START_SECTION_\nSveto obhajilo\n_START_PARAGRAPH_\nTa \xc4\x8drtica govori o hlebcu kruha, ki naj bi ga \xc5\xa1la mati iskat za svoje otroke. Ni je bilo dolgo \xc4\x8dasa in to so ji otroci zamerili, saj so mislili, da jih je zapustila. Mati se je potem pozno pono\xc4\x8di vrnila s hlebcem kruha, ki ga je zelo te\xc5\xbeko izprosila od peka, saj je bila brez denarja doma pa so jo \xc4\x8dakali la\xc4\x8dni otroci.\n_START_SECTION_\nNa pe\xc4\x8di\n_START_PARAGRAPH_\n\xc4\x8crtica govori o tem, kako se otroci na pe\xc4\x8di pogovarjajo o pre\xc5\xa1cah (star izraz za hleb\xc4\x8dek), ki se podarijo otrokom in bera\xc4\x8dem na dan pred praznikom vseh svetih 1. novembra, ob Bo\xc5\xbei\xc4\x8du in Veliki no\xc4\x8di. Nenadoma je v izbo vstopila mati in razblinila prazni\xc4\x8dno vzdu\xc5\xa1je med otroki ter vrnila njihove sanje v realnost.\n_START_SECTION_\nDesetica\n_START_PARAGRAPH_\nS to \xc4\x8drtico je Cankar opisal svojo rev\xc5\xa1\xc4\x8dino. Dogaja se med Cankarjevim obiskovanjem realke v Ljubljani. De\xc5\xbe na ulici in vonj v sobi ga je spominjala na vse te\xc5\xbeave in rev\xc5\xa1\xc4\x8dino v njegovem \xc5\xbeivljenju._NEWLINE_Objavljeno: avgust 1912. Med pisanjem \xc4\x8drtice Desetica je Cankar \xc5\xbeivel v Gradi\xc5\xa1\xc4\x8du, v prvem nadstropju hi\xc5\xa1e, kjer je zdaj gostilna Koper.\n_START_SECTION_\nMater je zatajil\n_START_PARAGRAPH_\nCankar v tej \xc4\x8drtici opisuje, kako je mati prinesla sinu Jo\xc5\xbeetu obleko in denar v \xc5\xa1olo, vendar se je je on sramoval, ker je bila zelo revno oble\xc4\x8dena, zato se je skril pred njo med gru\xc4\x8do ostalih u\xc4\x8dencev. Ona vsa zaskrbljena pide k Ju\xc5\xbeetu v sobo, ko ugotovi, da je bil Jo\xc5\xbee skoraj ves \xc4\x8das doma in da je z njim vse v redu. Jo\xc5\xbeetu je bilo zelo \xc5\xbeal, ker je zatajil lastno mater in zato v sebi nosi neizmerno bole\xc4\x8dino.\n_START_SECTION_\nVe\xc4\x8derna molitev\n_START_PARAGRAPH_\nV tej \xc4\x8drtici Cankarjeva mati umre. Bila je na smrt bolna, zato je zbolela in pisatelj je za\xc4\x8del dvomiti v obstoj vere in Boga.\n_START_SECTION_\nTuja u\xc4\x8denost\n_START_PARAGRAPH_\n\xc4\x8crtica govori o tem, kako v \xc5\xa1oli ne dopu\xc5\xa1\xc4\x8dajo, da ima vsak svoje mnenje. Cankar je nekega ve\xc4\x8dera pri\xc5\xa1el domov z velikim kupom nem\xc5\xa1kih knjig. Pono\xc4\x8di, ko je Cankar spal, je mati prebirala knjige, a ni\xc4\x8d ni razumela. Cankar se je zbudil ter ji pri\xc4\x8del brati. Ko je kon\xc4\x8dal, mu je mati rekla, da ga je ta tuja u\xc4\x8denost pokvarila.\n_START_SECTION_\nSkodelica kave\n_START_PARAGRAPH_\nV njej govori o krivicah, ki jih je kdaj koli storil drugim ljudem in so ga bolele, zato jih je ob\xc5\xbealoval vse \xc5\xbeivljenje. Ena od teh krivic, ki jo je neizmerno ob\xc5\xbealoval, je tudi krivica, ki jo je storil svoji materi, ko si je za\xc5\xbeelel skodelice kave, \xc4\x8deprav je vedel, da \xc5\xa1e kruha ni bilo dovolj pri hi\xc5\xa1i, ko pa mu je mati prinesla kavo, jo je zlobno zavrnil.\n_START_SECTION_\nV tujini\n_START_PARAGRAPH_\n\xc4\x8crtica govori o tem, kako se je Cankar sprehajal po Ljubljani nekega sivega dne in razmi\xc5\xa1ljal o sebi in o dogodkih, ki jih je do\xc5\xbeivel. Vse kar je videl, mu je predstavljalo rev\xc5\xa1\xc4\x8dino. Mo\xc4\x8dno si je \xc5\xbeelel hrane in denarja.\n_START_SECTION_\nNa\xc5\xa1 laz\n_START_PARAGRAPH_\nTa \xc4\x8drtica govori o lazu (s travo porasel nekdaj izkr\xc4\x8den svet v gozdu ali ob njem, navadno z njivo), v katerem je Cankarjeva dru\xc5\xbeina gojila zelenjavo. Do laza so \xc4\x8dutili posebno ljubezen in so ga skrbno negovali.'